I denne weekend er det rovdyrene der sætter dagsordenen i Aalborg Zoologiske Have.

Vær med når der skal tilberedes foder til dyrene, og senere når løver, tigre, hyænehunde, surikater og de andre rovdyr skal fodres. Sådan lyder tilbuddet fra Aalborg Zoo i den kommende weekend. Tæt på nordens rovdyr Lørdag får Aalborg Zoo også besøg af naturfotograferne Mats og Karin Ericson fra Sverige. De har gennem en årrække fotograferet rovdyr både i Skandinavien, på Grønland samt i Rumænien. De to fotografer vil vise fantastiske billeder og fortælle om Nordens rovdyr, hvordan de har klaret sig gennem tiden og hvordan relationerne er mellem mennesker og rovdyr.